Brøndby er fradømt retten til et fanafsnit i sin næste udekamp mod AC Horsens, meddeler Fodboldens Appelinstans.

Brøndby fik i august en betinget dom på én hjemmekamp uden tilskuere efter balladen i udekampen mod Horsens i maj måned.

Den straf valgte Brøndby at appellere, og Fodboldens Appelinstans har ændret dommen.

Den uafhængige instans er kommet frem til, at Brøndby IF får fjernet den betingede fratagelse af tilskuere til én hjemmekamp.

Klubben bliver til gengæld frataget retten til et fanafsnit til næste udekamp mod AC Horsens i Alka Superligaen eller Sydbank Pokalen, lyder det i dommen.

Brøndby gæster efter planen Horsens i 26. spillerrunde i midten af marts.

Støt AC Horsens og køb en fanfigur